Document ID: 32011R1245

PADOMES ĪSTENOŠANAS REGULA (ES) Nr. 1245/2011
(2011. gada 1. decembris),
ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (ES) Nr. 961/2010 (2010. gada 25. oktobris), ar ko paredz ierobežojošus pasākumus pret Irānu (1), un jo īpaši tās 36. panta 2. punktu,
tā kā:
(1)
Padome 2010. gada 25. oktobrī pieņēma Regulu (ES) Nr. 961/2010 par ierobežojošiem pasākumiem pret Irānu.
(2)
Padome ir pilnībā pārskatījusi Regulas (ES) Nr. 961/2010 VIII pielikumā iekļauto personu, vienību un struktūru sarakstu, uz kurām attiecas minētās regulas 16. panta 2. punkts. To darot, Padome ņēma vērā attiecīgo personu, vienību un struktūru iesniegtos apsvērumus.
(3)
Padome secināja, ka attiecībā uz Regulas (ES) Nr. 961/2010 VIII pielikumā uzskaitītajām personām, vienībām un struktūrām būtu jāturpina attiecināt īpaši ierobežojoši pasākumi, kas paredzēti minētajā regulā.
(4)
Padome ir arī secinājusi, ka būtu jāgroza ieraksti attiecībā uz dažām vienībām, kas iekļautas Regulas (ES) Nr. 961/2010 VIII pielikumā.
(5)
Turklāt, ņemot vērā Eiropadomes 2011. gada 23. oktobrī paustās nerimtīgās bažas par Irānas kodolprogrammu un raķešu programmu paplašināšanu un saskaņā ar Padomes Lēmumu 2011/783/KĀDP (2011. gada 1. decembris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (2), Regulas (ES) Nr. 961/2010 VIII pielikumā iekļautais personu, vienību un struktūru saraksts, uz kurām attiecina ierobežojošus pasākumus, būtu jāpapildina ar jaunām personām un vienībām.
(6)
Attiecīgi būtu jāatjaunina to personu, vienību un struktūru saraksts, kuras ir minētas Regulas (ES) Nr. 961/2010 16. panta 2. punktā,
IR PIEŅĒMUSI ŠO REGULU.
1. pants
Regulas (ES) Nr. 961/2010 VIII pielikumu groza, kā noteikts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 1. decembrī

Labels: 18
5